

#  This project is funded by European Union Implemented by CARE

ROMSKI OMLADINSKI AKTIVISTIČKI PROGRAM :

**MLADI ROMI I ROMKINJE ZA PRAVA I INKLUZIJU**

CARE International, uz finansijsku podršku Evropske unije kroz program EIDHR (Evropski instrument za demokratiju i ljudska prava - Program podrške za 2015. i 2016.), u saradnji sa partnerskim organizacijama Bolja Budućnost iz Tuzle, Otaharin iz Bijeljine i uz podršku organizacija Udruženje žena „Romkinja“ - Bijeljina, Udruženje „Romska djevojka – Romani Ćej“ - Prnjavor, Udruženje Roma „Romska Pravda – Donji Vakuf, Udruženje Roma „Jačanje – Zuralipe“ – Vitez

**objavljuje javni poziv za mlade Rome i Romkinje iz regija Bijeljina, Tuzla, Donji Vakuf, Prnjavor, Vukosavlje, Travnik, Vitez i Bugojno, za učešće u najvećem programu za jačanje romskog omladinskog aktivizma u BiH!**

**Prijavom i učešćem u ovom programu dobijate mogućnosti:**

* Da budete jedan/jedna od 40 mladih aktivista/kinja koji će proći kroz edukativne module *Mladi Romi i Romkinje za prava i inkluziju – Mladi i aktivizam!* Programi su prilagođeni mladima, fokusirani na interaktivni rad i mladim Romima i Romkinjama će dati sva znanja i vještine potrebne za jačanje njihovih individualnih vještina na polju aktivizma u zajednicama.
	+ **PRVI MODUL, ZA PRVIH 20 PRIJAVLJENIH MLADIH IZ NAVEDENIH REGIJA ĆE BITI ODRŽAN. OD 1 DO 4 JUNA U NEUMU (Putni troškovi, edukacija i smještaj će biti finansirani od strane organizatora).**
* Najuspješniji učesnici edukativnih modula (po 10 učesnika iz oba modula – ukupno 20 mladih Roma i Romkinja) će biti finansijski podržani da realizuju svoje male aktivističke inicijative u svojim zajednicama;
* Svi učesnici svakog edukativnog modula će moći prisustvovati na prvom omladinskom aktivističkom romskom Samitu koji će biti održan nakon svakog modula edukacije i implementacije lokalnih inicijativa.
* Od 40 prijavljenih i prihvaćenih učesnika 5 najuspješnijih i najmotiviranijih će dobiti priliku da u prvoj godini projekta implementiraju svoje inicijative i biće finansijski podržani u iznosu do 500 Eura.
* 5 najuspješnjih i najmotivisanijih mladih Roma i Romkinja iz navedenih opština će dobiti priliku da učestvuju u projektu za jačanje omladinskog romskog aktivizma kroz višemjesečni angažnam/zaposlenje, a za najmotivisanije će biti otvorena mogućnost i trajnijeg zaposlenja.

**Pravo učešća imaju:**

* Svi mladi Romi i Romkinje od 18-28 godina sa formalnim odobrenjem roditelja iz navedenih opština;
* Svi prijavljeni moraju biti zainteresovani za učešće u kompletnom programu;

**Kako se prijaviti:**

Za učešće u programu je potrebno popuniti prijavnicu u prilogu ove obavijesti u kojoj ćete posebnu pažnju posvetiti opisu zašto biste voljeli da budete odabrani za ovaj program, opišite vašu motivisanost, entuzijazam, kakve šanse sve pobrojano pruža vašem budućem obrazovanju, opišite zašto ste i koliko zainteresovani za aktivizam i da li imate aktivističkog iskustva; pored prijavnice, potrebno je popuniti i formular *odobrenje roditelja*, koji je takođe u prilogu ove obavijesti, i koji treba da potpišu roditelji.

**Vaše prijave i formular odobrenje roditelja, dostavite lično našim partnerskim organizacijama ili pošaljite putem sljedećih kontakata najkasnije do 18.05.2017, do 14:00h**

Udruženje žena Romkinja “Bolja buducnost” Grada Tuzla

Adresa : Meše Selimovića 85

Tel: 035 298 001

e-mail : info@bolja-buducnost.org

**\_\_\_\_\_\_\_\_\_\_\_\_\_\_\_\_\_\_\_\_\_\_\_**

**O projektu:**

**Aktivni mladi Romi i Romkinje za prava i inkluziju**

**Finansira:** EIDHR (Evropski instrument za demokratiju i ljudska prava - Program podrške za 2015. i 2016.)

**Lokacija:** Bosna i Hercegovina (fokus na regije i opštine Donji Vakuf, Prnjavor, Tuzla, Bijeljina i Vitez / Travnik)

**Trajanje:** 2017/01/01 - 2019/06/31

Generalni cilj projekta je da doprinese jačanju aktera civilnog društva, posebno mladih Roma i Romkinja iz navedenih regija ali i šire iz cijele BiH, koje se bave zaštitom političkih, građanskih, ekonomskih, socijalnih i drugih ljudskih prava romske populacije, najbrojnije i najugroženije kategorije stanovništva u Bosni i Hercegovini. Ovaj cilj će biti ostvaren kroz podršku i trazvoj omladinskog romskog aktivizma, u kojem mladi Romi i Romkinje, kroz edukaciju i brojne aktivističke inicijative aktivno učestvuju u jačanju inkluzije i participacije romskih predstavnika i romske populacije u sve aspekte djelovanja u zajednicama u kojima žive.

* **Očekivani rezultat 1:** Jačanje kapaciteta 40 mladih lidera, Roma i Romkinja iz Donjeg Vakufa, Prnjavora, Tuzle, Bijeljine i Viteza/Travnika u zastupanju i lobiranju za inkluziju i prava romske populacije, kroz izgradnju kapaciteta i mentorstvo njihovog rada i pokretanje konkretnih akcija u romskim zajednicama u cilju mobilizacije zajednice za povećanu inkluziju Roma i Romkinja u zajednicama u kojima žive.
* **Očekivani rezultat 2:** Razvijanje organizacionih kapaciteta 4 manje grass/root romske nevladine organizacije kroz unapređenje vještina i izgradnju kapaciteta iz oblasti narativnog i finansijskog izvještavanja, pripreme i pisanja projektnih prijedloga i promocije. Ove organizacije će biti implementatori 4 mala granta u iznosu od po 5000 Eura usmjerenih za rješavanje konkretnih problema unutar svojih zajednica.
* **Očekivani rezultat 3**: Unapređenje javnih politika za inkluziju Roma i Romkinja, posebno na lokalnom nivou, te unapređenje mehanizama participacije u različitim tijelima i komisijama kroz izradu pozitivnih modela i kodeksa dobre uprave i transparentnosti.

******

***Partnerske organizacije na projektu:***